कर्नाटक में सड़क हादसे में आठ की मौत  
गुलबर्गा से 100 किमी दूर औराद क्रॉस पर एक लॉरी ने एक वैन को टक्कर मार दी, जिसमें सात महिलाओं समेत आठ लोगों की मौत हो गई।
कर्नाटक के गुलबर्गा से 100 किलोमीटर दूर औराद क्रॉस पर तेजी से आ रही एक लॉरी ने शनिवार तड़के एक वैन को टक्कर मार दी, जिसमें सात महिलाओं समेत आठ लोगों की मौत हो गई, जबकि पांच अन्य घायल हो गए। दुर्घटना में मारे गए लोग अंतिम संस्कार में हिस्सा लेने जा रहे थे।  पुलिस ने बताया कि वैन पंचर हो गई थी और मारे गए लोग वैन के आगे सड़क पर बैठे हुए थे। पीछे से तेजी से आ रही लॉरी वैन से टकरा गई और उनके ऊपर चढ़ गई। उन्होंने बताया कि करीब 18 लोग यादगिर से बिदनावा गांव अपने एक संबंधी के अंतिम संस्कार में हिस्सा लेने जा रहे थे।  पुलिस ने कहा कि गाड़ी का टायर पंचर हो जाने के बाद दूसरा टायर लाने के लिए चला गया। चालक के इस्तेमाल करते समय यात्री वैन से बाहर आ गए और गाड़ी के आगे बैठ गए। यात्रियों में ज्यादातर महिलाएं थीं। उन्होंने कहा कि पांच घायलों में से तीन की हालत गंभीर है।